Θέμα**: Έκφραση γνώμης για την προσαρμογή της εταιρίας ΑΝΗΜΑ Α.Ε. στις διατάξεις του άρθρου 2 του ν. 4674/2020(Α’ 53) και ν. 4690/2020 (Α’ 104) και τον μετασχηματισμό της σε Αναπτυξιακό Οργανισμό Τοπικής Αυτοδιοίκησης.**

Με τις διατάξεις του άρθρου 2 του ν. 4674/2020(Α’ 53) και ν. 4690/2020 (Α’ 104) προβλέπεται η σύσταση Αναπτυξιακών Οργανισμών Τοπικής Αυτοδιοίκησης, ως νομικά πρόσωπα ιδιωτικού δικαίου ειδικού σκοπού, τα οποία λειτουργούν υπέρ του δημοσίου συμφέροντος, υπό τη μορφή της ανώνυμης εταιρείας.

Οι Αναπτυξιακοί Οργανισμοί συμβάλλουν στην υλοποίησηαυτοδιοικητικώναρμοδιοτήτωνκαι έχουν ως σκοπό ιδίωςτην επιστημονική, συμβουλευτική και τεχνική υποστήριξη των ΟΤΑ και των ενώσεών τους (Συνδέσμων Δήμων και Περιφερειακών Ενώσεων Δήμων, ΚΕΔΕ και ΕΝΠΕ), την υποστήριξη και εφαρμογή της αναπτυξιακής πολιτικής των δήμων και των περιφερειών, την ωρίμανση έργων υποδομής και την υλοποίηση πολιτικών κοινωνικής συνοχής, ψηφιακής σύγκλισης και αειφόρου ανάπτυξης.

Οι υφιστάμενες Αναπτυξιακές Ανώνυμες Εταιρείες ΟΤΑ, όπως η Αναπτυξιακή Νομού Ημαθίας Α.Ε. Α.Α.Ε. Ο.Τ.Α.-ΑΝΗΜΑ Α.Ε., έχουν τη δυνατότητα μετασχηματισμού σε Αναπτυξιακούς Οργανισμούς. Εφόσον δεν προσαρμοστούν, συνεχίζουν να λειτουργούν και διέπονται από το ισχύον θεσμικό πλαίσιο. Για την μετατροπή των Αναπτυξιακών Ανωνύμων Εταιρειών σε Αναπτυξιακούς Οργανισμούς οι ΟΤΑ μέτοχοι πρέπει να λάβουν έως 31.12.2020 απόφαση για την μετατροπή της εταιρείας σε Αναπτυξιακό Οργανισμό Τοπικής Αυτοδιοίκησης. Η απόφαση λαμβάνεται με απόλυτη πλειοψηφία των παρόντων μελών του οικείου συμβουλίου. Ακολούθως,με δεδομένο ότι πρόκειται για εταιρικό μετασχηματισμό και συγκεκριμένα για μεταβολή εταιρικής μορφής από μια Α.Ε. σε άλλη, απαιτείται απόφαση της Γενικής Συνέλευσης, κατά τις ειδικότερες διατάξεις των οικείων καταστατικών.

Προκειμένου το Δ.Σ. της ΑΝΗΜΑ Α.Ε. να προβεί **στην έναρξη** των διαδικασιών για τον μετασχηματισμό και την προσαρμογή της εταιρίας στις διατάξεις του άρθρου 2 του ν. 4674/2020 δηλ. σε Αναπτυξιακό Οργανισμό, κρίνεται απαραίτητο να εκφραστεί η σύμφωνη γνώμη του κάθε Δημοτικού Συμβουλίου των Δήμων μετόχων της ΑΝΗΜΑ Α.Ε., ώστε να ακολουθηθούν τα προβλεπόμενα από το νόμο βήματα για τον μετασχηματισμό και την προσαρμογή της εταιρίας.